标题：815年
中国纪年
815年，唐宪宗昭文章武大圣至神孝皇帝元和十年
历史大事
严绶兵败磁丘
元和十年（八一五）正月，淮西吴元济纵兵侵掠至东都。二十七日，宪宗制削吴元济官爵，命招抚使严绶率十六道兵马进讨。严绶率兵小败淮西军，遂不设备，淮西军乘夜还军袭击。二月二日，绶军败于磁丘（今河南泌阳东北），退却唐州（今河南泌阳）坚守。
柳宗元、刘禹锡改任远州刺史
永贞元年（八0五），柳宗元、刘禹锡参与王叔文政治集团改革，失败后，二人分贬永州（今湖南零陵）、朗州（今湖南常德）司马。元和十年（八一五）初，二人被召入京，执政有爱其才者欲授官进用，谏官上言以为不可，宪宗与宰相武元衡亦厌恶二人。三月十四日，以柳宗元为柳州刺史，刘禹锡为播州（今贵州遵义）刺史，官虽进而地益远。宗元上言，以为播州荒僻，禹锡有老母在堂，难以俱往。愿以柳州易播州。御史中丞裴度亦以禹锡老母为言。次日，宪宗改任禹锡为连州（今广东连县）刺史。
李师道烧河阴转运院
元和十年（八一五）三月，淮西吴元济遣使向成德（今河北石家庄北）节度使王承宗、淄青（今山东东平西北）节度使李师道求救。王承宗、李师道屡上表请赦吴元济，朝廷不许。师道使大将率二千人南下寿春（今安徽寿县），声言协助官军讨吴元济，实则为其兵援。时河阴（今河南郑州西北）转运院屯积江淮租赋，供给淮西前线诸军。师道养刺客、奸人数十人，为师道救援淮西出谋划策，以为用兵所急，莫先粮草，今若密往焚烧河阴粮储，招募东都恶少年劫掠都市，焚烧宫阙，则朝廷必先自救腹心，无暇顾及淮西。师道听从其言。四月十日暮，盗贼数十人攻河阴转运院，杀伤十余人，烧钱帛三十余万缗匹，谷三万余斛，于是民间汹汹不安。群臣纷纷奏请罢兵，宪宗不许。
李光颜时曲大捷
元和十年（八一五），唐军讨伐淮西，久无进展。五月，宪宗命御史中丞裴度赴行营宣慰，察看用兵形势。裴度还京，言淮西破亡可取之状，以为诸将惟忠武（今河南许昌）节度使李光颜勇而知义，必能立功。二十六日，李光颜在时曲（今河南漯河南）与淮西大战。清晨，淮西兵压光颜军营列阵，光颜不得出军，遂自毁营栅，亲率数骑冲击敌阵。敌军乱箭齐发，光颜中箭，身如猬毛，其子拦马阻止，光颜举刃叱之而去。将士激奋，争先杀敌。淮西军大败，死数千人。捷报传来，京师相贺，宪宗嘉裴度有知人之明。
李师道遣刺客暗杀武元衡
自元和九年（八一四）十月李吉甫卒，宪宗命宰相武元衡主持用兵淮西事宜。淄青节度使李师道企图救援淮西，因遣刺客潜入京城暗杀武元衡，以为元衡若死，其它朝官必不敢再言用兵。十年六月三日拂晓，武元衡上朝，刚出靖安坊东门，突然刺客从暗中冲出，随从一哄而散，刺客遂杀元衡，取其颅骨而去。刺客又入通化坊刺裴度，伤其头，度坠沟中，因毡帽厚幸免，随从王义从后面抱刺客，大声呼救。刺客断王义臂而逃。京城闻讯大惊。宪宗诏宰相出入由金吾骑兵护送，搜索诸坊门颇严，朝官天未明皆不敢出门。八日，宪宗命长安及各地搜捕刺客，凡擒获者赏钱一万缗，授五品官；敢隐匿者，族诛。于是京城大搜捕，公卿贵戚有夹墙、重层者皆不能免。
武元衡卒
元和十年（八一五）六月三日，宰相武元衡被刺身亡。武元衡，字伯苍，河南缑氏（今河南偃师南）人，武则天曾侄孙。建中四年（七八三）登进士，累迁华原（今陕西耀县）令。贞元二十年（八0四），拜御史中丞。顺宗朝，与王叔文为敌，罢为太子右庶子。因与宪宗相识，即位后，仍为御史中丞。元和三年（八0七），拜同平章事，兼判户郡。同年，代高崇文为西川节度使。八年还朝，再拜为相。主张削藩平叛，李吉甫卒后，主持讨伐淮西叛乱，遭骄藩忌恨，被淄青节度使李师道遣刺客暗杀。
裴度拜相
元和十年（八一五）六月，御史中丞裴度因坚决主张对淮西用兵，遭淄青李师道刺客暗算，头部重伤，卧床不起。宪宗诏卫兵宿卫其家，屡遣中使询问伤情。朝中有人请罢度官，以安抚淄青李师道、成德王承宗，宪宗怒曰：“若罢度官，是奸谋得成，朝廷无复纲纪。吾用度一人，足破二贼。”二十五日，以度为中书侍郎、同平章事。裴度上言，认为淮西是腹心之患，不得不除；朝廷已发兵征讨淮西，两河（今河北、河南）藩镇跋扈者，将以此事结果决定对朝廷的态度，决不能半途而废。宪宗赞同裴度的主张，并将淮西用兵之事交由裴度负责。
李光进卒
元和十年（八一五）七月一日，灵武节度使李光进卒。李光进，原名阿跌光进，稽胡阿跌族人。其父良臣，玄宗朝为唐羁縻州府鸡田州（今蒙古乌兰巴托西北）刺史，隶朔方军（今宁夏灵武西南）。光进武艺高强，勇敢绝伦。安史乱中，从朔方节度使郭子仪作战，收复长安、洛阳两京，扫涤安史残军，累有战功，授代州（今山西代县）刺史、朔方都知兵马使、渭北节度使等。永泰（七六五）初，封武威郡王。后多次参与对河朔（今河北）叛乱藩镇作战，军功卓著。元和六年（八一一），任单于大都护、振武（今内蒙和林格尔北）节度使。八年，迁灵武节度使，在任卒。
诃陵国遣使贡方物
元和十年（八一五）八月二十八日，诃陵国（今印度尼西亚爪哇岛）遣使入唐，贡僧祗僮、五色鹦鹉、频伽鸟，以及名贵香料、宝石等。
吕元膺东都平乱
元和千年（八一五），唐廷发兵讨伐淮西叛乱。八月，淄青节度使李师道密与嵩山中岳寺僧圆净勾结，阴谋焚东都宫阙，纵兵杀掠，扰乱唐廷后方，以解救淮西。圆净与其党羽訾嘉珍约定，以数百人潜伏于东都进奏院中，圆净以修佛光寺为名，举火山中，嘉珍于东都城内突发举兵。事未行，其小将杨进向东都留守吕元膺告发。元膺率兵围淄青进奏院，淄青兵突围而出，逃入嵩山。元膺以重金收买山中猎户，尽擒淄青兵及其魁首圆净。圆净时年八十余岁，曾为史思明部将，勇悍过人。死前叹曰：“误我事，不得使洛城流血！”其党羽数千人被诛。
韩弘为淮西行营兵马都统
元和十年（八一五），淮西行营招抚使严绶镇襄阳（今湖北襄樊），督诸军讨伐吴元济。绶无治军之才，到任后，倾府库以赏士卒；贿当朝宦官，以为党援。赴任近一年，无尺寸之功。宰相裴度言其军政不修。九月五日宪宗命宣武（今河南开封）节度使韩弘接替绶为淮西行营兵马都统。
分山南东道为两节度
元和十年（八一五），宪宗发兵讨伐淮西。十月三日，分山南东道为两节度，以户部侍郎李逊力襄、复、郢、均、房节度使（驻今湖北襄樊）；以右羽林大将军高霞寓为唐、随、邓节度使（驻今河南泌阳）。唐州与淮西接壤，因命高霞寓专为攻战，李逊调五州赋税供军。至十二年平定淮西，遂废唐随邓节度使，以三州还归山南东道。
权德舆奏行《长行敕》
元和十年（八一五）十月四日，刑部侍郎权德舆奏请施行自开元二十五年（七三七）修《格式律令事类》后至今《长行敕》三十卷。宪宗准奏。
许与吐蕃互市
元和十年（八一五）十一月二十二日，吐蕃使者叩陇州（今陕西陇县）边塞，请求通商互市。宪宗诏许。
王锷卒
元和十年（八一五）十二月二十八日，河东（今山西太原南）节度使王锷卒。王锷，字昆吾，太原人。初为湖南（今湖南长沙）团练将，得团练使李皋赏识，历邵州（今湖南邵阳）、江州（今江西九江）刺史。后李皋推荐于朝，德宗擢为鸿胪少卿，奏停安史乱后滞留长安西域诸国酋长子孙，及安西北庭校吏四千人衣粮，宰相李泌以之隶神策军，岁省费五十万缗。贞元五年（七八九），迁容管（今广西容县）经略使。历岭南、淮南、河东诸镇节度使。锷长于吏治，善冶财，进奉朝廷外，余皆自入。贿赂当朝权贵以固其位。卒年七十六岁。
元稹任通州司马
元和五年（八一0），元稹贬江陵士曹参军。十年，迁通州（今四川达县）司马。在此期间，稹与白居易寄诗唱和。在通州，元稹作有《古题乐府》十二首，《酬乐天（东南行诗一百韵）》，后者为中国古代诗歌创作次韵相酬之始。元、白二人次韵相酬的长篇排律及中短篇杂体诗，时称“元和体”。
通鉴记载
宪宗昭文章武犬至至神孝皇帝中之上元和十年（乙未，公元八一五年） 
春，正月，乙酉，加韩弘守司徒。弘镇宣武，十馀年不入朝，颇以兵力自负，朝廷亦不以忠纯待之。王锷加同平章事，弘耻班在其下，与武元衡书，颇露不平之意。朝廷方倚其形势以制吴元济，故迁官，使居锷上以宠慰之。 
吴元济纵兵侵掠，及于东畿。己亥，制削元济官爵，命宣武等十六道进军讨之。严绶击淮西兵，小胜，不设备，淮西兵夜还袭之。二月，甲辰，绶败于磁丘，却五十馀里，驰入唐州而守之。寿州团练使令狐通为淮西兵所败，走保州城，境上诸栅尽为淮西所屠。癸丑，以左金吾大将军李文通代之，贬通昭州司户。诏鄂岳观察使柳公绰以兵五千授安州刺史李听，使讨吴元济。公绰曰：“朝廷以吾书生不知兵邪！”即奏请自行，许之。公绰至安州，李听属橐鞬迎之。公绰以鄂岳都知兵马使、先锋行营兵马都虞候二牒授之，选卒六千以属听，戒其部校曰：“行营之事，一决都将。”听感恩畏威，如出麾下。公绰号令整肃，区处军事，诸将无不服。士卒在行营者，其家疾病死丧，厚给之，妻淫泆者，沉之于江，士卒皆喜曰：“中丞为我治家，我何得不前死！”故每战皆捷。公绰所乘马，踶杀圉人，公绰命杀马以祭之，或曰：“圉人自不备耳，此良马，可惜！”公绰曰：“材良性驽，何足惜也！”竟杀之。 
河东将刘辅杀丰州刺史燕重旰，王锷诛之，及其党。 
王叔文之党坐谪官者，凡十年不量移，执政有怜其才欲渐进之者，悉召至京师。谏官争言其不可，上与武元衡亦恶之。三月，乙酉，皆以为远州刺史，官虽进而地益远。永州司马柳宗元为柳州刺史，朗州司马刘禹锡为播州刺史。宗元曰：“播州非人所居，而梦得亲在堂，万无母子俱往理。”欲请于朝，愿以柳易播。会中丞裴度亦为禹锡言曰：“禹锡诚有罪，然母老，与其子为死别，良可伤！”上曰：“为人子尤当自谨，勿贻亲忧，此则禹锡重可责也。”度曰：“陛下方侍太后，恐禹锡在所宜矜。”上良久，乃曰：“朕所言，以责为人子者耳，然不欲伤其亲心。”退，谓左右曰：“裴度爱我终切。”明日，改禹锡连州刺史。宗元善为文，尝作《梓人传》，以为：“梓人不执斧斤刀锯之技，专以寻引、规矩、绳墨度群木之材，视栋宇之制，相高深、圆方、短长之宜，指麾众工，各趋其事，不胜任者退之。大厦既成，则独名其功，受禄三倍。亦犹相天下者，立纲纪、整法度，择天下之士使称其职，居天下之人使安其业，能者进之，不能者退之，万国既理，而谈者独称伊、傅、周、召，其百执事之勤劳不得纪焉。或者不知体要，炫能矜名，亲小劳，侵众官，听听于府庭，而遗其大者远者，是不知相道者也。” 
又作《种树郭橐驼传》曰：“橐驼之所种，无不生且茂者。或问之，对曰：“橐驼非能使木寿且孳也。凡木之性，其根欲舒，其土欲故，既植之，勿动勿虑，去不复顾。其莳也若子，其置也若弃，则其天全而性得矣。它植者则不然，根拳而土易，爱之太恩，忧之太勤，旦视而暮抚，已去而复顾，甚者爪其肤以验其生枯，摇其本以观其疏密，而木之性日以离矣。虽曰爱之，其实害之；虽曰忧之，其实仇之。故不我若也！为政亦然。吾居乡见长人者，好烦其令，若甚怜焉而卒以祸之。旦幕吏来，聚民而令之，促其耕获，督其蚕织，吾小人辍饔飧以劳吏之不暇，又何以蕃吾生而安吾性邪！凡病且怠，职此故也。”此其文之有理者也。 
庚子，李光颜奏破淮西兵于临颍。 
田弘正遣其子布将兵三千助严绶讨吴元济。 
甲辰，李光颜又奏破淮西兵于南顿。 
吴元济遣使求救于恒、郓。王承宗、李师道数上表请赦元济，上不从。是时发诸道兵讨元济而不及淄青，师道使大将将二千人趣寿春，声言助官军讨元济，实欲为元济之援也。师道素养刺客奸人数十人，厚资给之，其徒说师道曰：“用兵所急，莫先粮储。今河阴院积江、淮租赋，请潜往焚之。募东都恶少年数百，劫都市，焚宫阙，则朝廷未暇讨蔡，先自救腹心。此亦救蔡一奇也。”师道从之。自是所在盗贼窃发。辛亥暮，盗数十人攻河阴转运院，杀伤十馀人，烧钱帛三十馀万缗匹、谷二万馀斛，于是人情恇惧。群臣多请罢兵，上不许。诸军讨淮西久未有功，五月，上遣中丞裴度诣行营宣慰，察用兵形势。度还，言淮西必可取之状，且曰：“观诸将，惟李光颜勇而知义，必能立功。”上悦。考功郎中、知制诰韩愈上言，以为：“淮西三小州，残弊困剧之馀，而当天下之全力，其破败可立而待。然所未可知者，在陛下断与不断耳。”因条陈用兵利害，以为：“今诸道发兵各二三千人，势力单弱，羁旅异乡，与贼不相谙委，望风慑惧。将帅以其客兵，待之既薄，使之又苦。或分割队伍，兵将相失，心孤意怯，难以有功。又其本军各须资遣，道路辽远，劳费倍多。闻陈、许、安、唐、汝、寿等州与贼连接处，村落百姓悉有兵器，习于战斗，识贼深浅，比来未有处分，犹愿自备衣粮，保护乡里。若令召募，立可成军。贼平之后，易使归农。乞悉罢诸道军，募土人以代之。”又言：“蔡州士卒皆国家百姓，若势力穷不能为恶者，不须过有杀戮。” 
丙申，李光颜奏败淮西兵于时曲。淮西兵晨压其垒而陈，光颜不得出，乃自毁其栅之左右，出骑以击之。光颜自将数骑冲其陈，出入数四，贼皆识之，矢集其身如?胃毛。其子揽辔止之，光颜举刃叱去。于是人争致死，淮西兵大溃，杀数千人。上以裴度为知人。 
上自李吉甫薨，悉以用兵事委武元衡。李师道所养客说李师道曰：“天子所以锐意诛蔡者，元衡赞之也，请密往刺之。元衡死，则他相不敢主其谋，争劝天子罢兵矣。”师道以为然，即资给遣之。 
王承宗遣牙将尹少卿奏事，为吴元济游说。少卿至中书，辞指不逊，元衡叱出之。承宗又上书诋毁元衡。 
六月，癸卯，天未明，元衡入朝，出所居靖安坊东门。有贼自暗中突出射之，从者皆散去，贼执元衡马行十馀步而杀之，取其颅骨而去。又入通化坊击裴度，伤其首，附沟中，度毡帽厚，得不死。傔人王义自后抱贼大呼，贼断义臂而去。京城大骇，于是诏宰相出入，加金吾骑士张弦露刃以卫之，所过坊门呵索甚严。朝士未晓不敢出门。上或御殿久之，班犹未齐。 
贼遗纸于金吾及府、县，曰：“毋急捕我，我先杀汝。”故捕贼者不敢甚急。兵部侍郎许孟容见上言：“自古未有宰相横尸路隅而盗不获者，此朝廷之辱也！”因涕泣。又诣中书挥涕言：“请奏起裴中丞为相，大索贼党，穷其奸源。”戊申，诏中外所在搜捕，获贼者赏钱万缗，官五品；敢庇匿者，举族诛之。于是京城大索，公卿家有复壁、重橑者皆索之。 
成德军进奏院有恒州卒张晏等数人，行止无状，众多疑之。庚戌，神策将军王士则等告王承宗遣晏等杀元衡。吏捕得晏等八人，命京兆尹裴武、监察御史陈中师鞫之。癸亥，诏以王承宗前后三表出示百僚，议其罪。 
裴度病疮，卧二旬，诏以卫兵宿其第，中使问讯不绝。或请罢度官以安恒、郓之心，上怒曰：“若罢度官，是奸谋得成，朝廷无复纲纪。吾用度一人，足破二贼。”甲子，上召度入对。乙丑，以度为中书侍郎、同平章事。度上言：“淮西，腹心之疾，不得不除。且朝廷业已讨之，两河籓镇跋扈者，将视此为高下，不可中止。”上以为然，悉以用兵事委度，讨贼愈急。初，德宗多猜忌，朝士有相过从者，金吾皆伺察以闻，宰相不敢私第见客，度奏：“今寇盗未平，宰相宜招延四方贤才与参谋议”，始请于私第见客，许之。 
陈中师按张晏等，具服杀武元衡。张弘靖疑其不实，屡言于上，上不听。戊辰，斩晏等五人，杀其党十四人，李师道客竟潜匿亡去。 
秋，七月，庚午朔，灵武节度使李光进薨。光进与弟光颜友善，光颜先娶，其母委以家事。母卒，先进后娶，光颜使其妻奉管龠，籍财物，归于其女以。光进反之曰：“新妇逮事先姑，先姑命主家事，不可易也。”因相持而泣。 
甲戌，诏数王承宗罪恶，绝其朝贡，曰：“冀其翻然改过，束身自归。攻讨之期，更俟后命。” 
八月，己亥朔，日有食之。 
李师道置留后院于东都，本道人杂沓往来，吏不敢诘。时淮西兵犯东畿，防御兵悉屯伊阙。师道潜内兵于院中，至数十百人，谋焚宫阙，纵兵杀掠，己烹牛飨士。明日，将发，其小卒诣留守吕元膺告变，元膺亟追伊阙兵围之。贼众突出，防御兵踵其后，不敢迫，贼出长夏门，望山而遁。是时都城震骇，留守兵寡弱。元膺坐皇城门，指使部分，意气自若，都人赖以安。 
东都西南接邓、虢，皆高山深林，民不耕种，专以射猎为生，人皆趫勇，谓之山棚。元膺设重购以捕贼。数日，有山棚鬻鹿，贼遇而夺之，山棚走召其侪类，且引官军共围之谷中，尽获之。按验，得其魁，乃中岳寺僧圆净，故尝为史思明将，勇悍过人，为师道谋，多买田于伊阙、陆浑之间，以舍山棚而衣食之。有訾嘉珍、门察者，潜部分以属圆净，圆净以师道钱千万，阳为治佛光寺，结党定谋，约令嘉珍等窃发城中，圆净举火于山中，集二县山棚入城助之。圆净时年八十馀，捕者既得之，奋锤击其胫，不能折。圆净骂曰：“鼠子，折人胫且不能，敢称健儿！”乃自置其胫，教使折之。临刑，叹曰：“误我事，不得使洛城流血！”党与死者凡数千人。留守、防御将二人及驿卒八人皆受其职名，为之耳目。 
元膺鞫訾嘉珍、门察，始知杀武元衡者乃师道也。元膺密以闻，以槛车送二人诣京师。上业已讨王承宗，不复穷治。元膺上言：“近日籓镇跋扈不臣，有可容贷者。至于师道谋屠都城，烧宫阙，悖逆尤甚，不可不诛。”上以为然。而方讨吴元济，绝王承宗，故未暇治师道也。 
乙丑，李光颜败于时曲。 
初，上以严绶在河东，所遣裨将多立功，故使镇襄阳，且督诸军讨吴元济。绶无他材能，到军之日，倾府库，赉士卒，累年之积，一朝而尽。又厚赂宦官以结声援，拥八州之众万馀人屯境上，闭壁经年，无尺寸功，裴度屡言其军无政。九月，癸酉，以韩弘为淮西诸军都统。弘乐于自擅，欲倚贼以自重，不愿淮西速平。李光颜在诸将中战最力，弘欲结其欢心，举大梁城索得一美妇人，教之歌舞丝竹，饰以珠玉金翠，直数百万钱，遣使遗之，使者先致书。光颜乃大飨将士，使者进妓，容色绝世，一座尽惊。光颜谓使者曰：“相公愍光颜羁旅，赐以美妓，荷德诚深。然战士数万，皆弃家远来，冒犯白刃，光颜何忍独以声色自娱悦乎！”因流涕，座者皆泣。即于席上厚以缯帛赠使者，并妓返之，曰：“为光颜多谢相公，光颜以身许国，誓不与逆贼同戴日月，死无贰矣！” 
冬，十月，庚子，始分山南东道为两节度，以户部侍郎李逊为襄、复、郢、均、房节度使，以右羽林大将军高霞寓为唐、随、邓节度使。朝议以唐与蔡接，故使霞寓专事攻战，而逊调五州之赋以饷之。 
辛丑，刑部侍郎权德舆奏：“自开元二十五年修《格式律令事类》后，至今《长行敕》，近删定为三十卷，请施行。”从之。 
上虽绝王承宗朝贡，未有诏讨之。魏博节度使田弘正屯兵于其境，承宗屡败之，弘正忿，表请击之，上不许。表十上，乃听至贝州。丙午，弘正军于贝州。 
庚戌，东都奏盗焚柏崖仓。 
十一月，寿州刺史李文通奏败淮西兵。壬申，韩弘请命众军合攻淮西，从之。 
李光颜、乌重胤败淮西兵于小溵水，拔其城。 
乙亥，以严绶为太子少保。 
盗焚襄州佛寺军储。尽徙京城积草于四郊以备火。 
丁丑，李文通败淮西兵于固始。 
戊寅，盗焚献陵寝宫、永巷。 
诏发振武兵二千，会义武军以讨王承宗。 
己丑，吐蕃款陇州塞，请互市，许之。 
初，吴少阳闻信州人吴武陵名，邀以为宾友，武陵不答。及元济反，武陵以书谕之曰：“足下勿谓部曲不我欺，人情与足下一也。足下反天子，人亦欲反足下。易地而论，则其情可知矣。” 
丁酉，武宁节度使李愿奏败李师道之众。时师道数遣兵攻徐州，败萧、沛数县，愿悉以步骑委都押牙温人王智兴，击破之。十二月，甲辰，智兴又破师道之众，斩首二千馀级，逐北至平阴而还。愿，晟之子也。 
东都防御使吕元膺请募山棚以卫宫城，从之。 
乙丑，河东节度使王锷薨。 
王承宗纵兵四掠，幽、沧、定三镇皆苦之，争上表请讨承宗。上欲许之。中书侍郎、同平章事张弘靖以为“两役并兴，恐国力所不支，请并力平淮西，乃征恒冀。”上不为之止，弘靖乃求罢。